<classify> MWANDISHI WETU-ZANZIBAR MAMLAKA ya Chakula, Dawa na Vipodozi Zanzibar ZFDA,imewakamata watu wawili kwa tuhuma za kuuza juisi ya tende iliyochanganywa nadawa ya kuongeza nguvu za kiume inayotambulika kwa jina la 4G viagra. Juisi hiyo ya tende inadaiwa kuchanganywa na viagra pamojana mchanganyiko wa dawa nyingine mbalimbali na kuuzwa katika eneo la Fuoni,Kiembesamaki, Mwanakwerekwe na Magari ya mawe. Akizungumza na waandishi wa habari jana mjini Unguja, KaimuMkurugenzi wa ZFDA, Nassir Ali Buheti, alisema kitendo kilichofanywa nawatuhumiwa hao si cha kibinadamu kwani kinaweza kuleta madhara kwa afya zabinadamu. Aliwataja watuhumiwa hao kuwa ni Hamid Hemed Salum 39 naSaidi Hemed Salum 40, ambao wamekuwa wakiuza juisi hiyo kwa watu mbalimbali kisiwaniUnguja. Akizungumza na waandishi wa habari katika eneo la tukioFuoni, Buheti alisema kitendo kilichofanywa na watu hao si cha kibinadamu kwanidawa walizochanganya kwa kawaida huwa na utaratibu maalumu na hutolewa kwa ainaya watu si ya kuchanganya kwenye juisi ili kuvutia wateja wao kama njia yakuongeza nguvu za kiume. Walichofanya ni jambo la hatari kwa afya ya binadamu,lengo lao ni kuwavutia watu kuongeza nguvu za kiume, kumbe wanachanganya nadawa hizi wanaziita 4G kifurushi cha wiki, pia hawana kibali kwa upande wachakula. Na aina ya dawa wanazoziuza zinatakiwa kutolewa kwa cheti maalumu,alisema Buhetri. Wakizungumza wakati wakihojiwa, walikiri kuchanganya juisiya tende na dawa hizo kuwavutia wateja, hasa wanaume ambao hupenda kunywa juisihiyo. Mmoja wa watuhumiwa hao, Said Salum, alisema kuwa dawa hizohuzichukua katika maduka la dawa mbalimbali na kuzichanganya katika juisi hiyoingawa awali aliuliza kwa mamlaka husika kuhusu kuuza dawa hizo akajibiwa kuwahawana utaratibu wa kuwaruhusu kuuza dawa hizo. Biashara tumeifanya takribani miezi sita na tulikuwatukitumia gari aina ya Spacio, alisema Salum. Baada ya mahojiano hayo, watuhumiwa hao walipelekwa Kituocha Polisi Fuoni kwa taratibu za kisheria.  <topic>: KITAIFA 